Държавен вестник, бр. 13, 2021 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  13
трябва да бъдат такива, че вътрешното налягане да достига налягането, което би било 
достигнато при температура 55°C (50°C, ако течната фаза не надвишава 95% от 
капацитета на аерозолната опаковка, газовия патрон или патрон с горивна клетка при 
температура 50 °C). Ако съдържанието е чувствително към нагряване или ако 
аерозолните опаковки, газовите патрони или патроните с горивна клетка са изработени 
от пластмасов материал, който омеква при тази температура, температурата на банята 
трябва да бъде установена в диапазона от 20°C до 30°C, като, в допълнение, една на 
всеки 2000 аерозолни опаковки, газови патрони или патрони с горивна клетка трябва 
да бъде подложена на изпитване на по-високата температура. 
6.2.6.3.1.2 Не трябва да се получава утечка или трайна деформация на аерозолната 
опаковка, газовия патрон или патрон с горивна клетка, освен че пластмасовата 
аерозолна опаковка, газовия патрон или патрон с горивна клетка може да се 
деформира вследствие на омекване, при условие, че не дава утечка. 
6.2.6.3.2 
Алтернативни методи 
С одобрението съгласието на компетентния орган могат да се използват алтернативни 
методи, които осигуряват еквивалентно ниво на безопасност, при условие, че са 
изпълнени изискванията от 6.2.6.3.2.2.1 и, според което е подходящо 6.2.6.3.2.2.2 или 
6.2.6.3.2.2.3. 
6.2.6.3.2.1 Система за качество 
Пълнители на аерозолните опаковки, газови патрони или патрони с горивна клетка и 
производителите на елементите трябва да имат система за качество. Системата за 
качество трябва да прилага процедури, които да гарантират, че аерозолните опаковки, 
газовите патрони или патроните с горивна клетка, които пропускат утечки или които 
са деформирани, се бракуват и не се предлагат за превоз. 
Системата за качество трябва да включва: 
(a) 
описание на организационната структура и отговорностите; 
(b) 
съответните инструкции за проверка и изпитване, контрол на качеството, 
осигуряване на качеството и изпълнение на процесите, които ще се използват;  
(c) 
протоколи за качеството, като протоколи от проверка, данни от 
изпитвания, данни от калибриране и сертификати;  
(d) 
проверки на управлението, за да се гарантира ефективната работа на 
системата за качество; 
(e) 
процес на контрол на документите и тяхната ревизия; 
(f) 
средство за контрол на аерозолните опаковки, газовите патрони или 
патроните с горивна клетка, които не отговарят на изискванията; 
(g) 
програмите за обучение и квалификационните процедури на съответния 
персонал; и  
(h) 
процедури, които гарантират, че в окончателния продукт няма повреда. 
Трябва да се извършат първоначален одит и периодични одити, удовлетворяващи 
компетентния орган. Тези одити трябва да гарантират, че одобрената система е и 
остава адекватна и ефикасна. Компетентният орган трябва да бъде предварително 
уведомяван за всички предложени промени в одобрената система. 
6.2.6.3.2.2 Аерозолни опаковки 
6.2.6.3.2.2.1 Изпитване на налягане и утечка на аерозолните опаковки преди пълнене 
Всяка празна аерозолна опаковка трябва да бъде подложена на налягане, равно на или 
по-голямо от максималното очаквано налягане в напълнените аерозолни опаковки при 
температура 55°C (50°C, ако течната фаза не надвишава 95% от вместимостта на съда 
при температура 50°C). То трябва да бъде равно най-малко на две-трети от проектното 
налягане на аерозолната опаковка. Ако при тестовото налягане дадена аерозолна 
опаковка даде утечка, равна на или по-голяма от 3.3 × 10-2 mbar.l.s-1, деформация или 
друг дефект, тя трябва да бъде бракувана.